***Република Србија***

***Аутономна Покрајина Војводина***

***ОПШТИНА ИНЂИЈА***

***ОПШТИНСКА УПРАВА***

***Одељење за привреду и инвестиције***

***Број: 344/2019-IV-04***

***Дана: 29.08.2019. год.***

***И Н Ђ И Ј А***

***Ул. Цара Душана бр. 1***

***Тел. 022/561-322***

***Одељење за правне и скупштинске послове***

**Предмет: Иницијатива за доношење Одлуке о измени Одлуке о одређивању аутобуских стајалишта за градски превоз путника у насељеном месту Инђија**

На основу члана 60. став 1. Закона о превозу путника у друмском саобраћају („Службени гласник РС“, број 68/15, 41/18, 44/18-др. закон, 83/18 и 31/19), иницира се доношење Одлуке о изменама и допунама Одлуке о одређивању аутобуских стајалишта за градски и приградски превоз путника на територији општине Инђија („Службени лист општине Инђија“, број 10/17).

* Прилог: Предлог Одлуке о изменама и допунама Одлуке о одређивању аутобуских стајалишта за градски и приградски превоз путника на територији општине Инђија.

С поштовањем,

***Начелник***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***дипл. инг. саоб. Драган Иброчић***

На основу члана 60. став 1. Закона о превозу путника у друмском саобраћају („Службени гласник РС“, број 68/15, 41/18, 44/18-др. закон, 83/18 и 31/19), члана 15. став 1. Одлуке о јавном превозу путника на територији општине Инђија ( „Службени лист општине Инђија“, број 26/17), члана 40. став 1. тачка 7. Статута општине Инђија (“Службени лист општине Инђија“, број 5/19),

Скупштина општине Инђија на седници одржаној дана 13. септембра 2019. године, донела је

**ОДЛУКУ**

**О ИЗМЕНАМА И ДОПУНАМА ОДЛУКЕ О ОДРЕЂИВАЊУ АУТОБУСКИХ СТАЈАЛИШТА ЗА ГРАДСКИ И ПРИГРАДСКИ ПРЕВОЗ ПУТНИКА НА ТЕРИТОРИЈИ ОПШТИНЕ ИНЂИЈА**

**Члан 1.**

У Одлуци о одређивању аутобуских стајалишта за градски и приградски превоз путника на територији општине Инђија („Службени лист општине Инђија“, број 10/2017), у члану 3. став 1. тачка 1. у подтачки (10) после Смера А додаје се Смер Б који гласи:

„Смер Б - у улици Змај Јовина испред кућног броја 69а.“

Подтачка (11) мења се и гласи:

„(11) „Милутина Миланковића I“

Смер Б - наспрам кућног броја 21.“

Подтачка (12) мења се и гласи:

„(12) „Милутина Миланковића II“

Смер Б - на раскрсници улица Милутина Миланковића и Војвођанских бригада.“

Подтачка (13) мења се и гласи:

„(13) „Милутина Миланковића III“

Смер Б - на раскрсници улица Милутина Миланковића и Иве Андрића“

Подтачка (14) мења се и гласи:

„(14) „Змај Јовина II“

Смер А - у улици Змај Јовина испред кућног броја 20.

Смер Б - у улици Змај Јовина испред кућног броја 9.“

Подтачка (16) мења се и гласи:

„(16) „Сремска“

Смер А - у улици Бранка Ћопића испред кућног броја 73.

Смер Б - у улици Бранка Ћопића испред кућног броја 73.“

После подтачке (40) додаје се подтачка (41) која гласи:

„(41) „Бранка Ћопића“

Смер А - у улици Бранка Ћопића наспрам кућног броја 42.

Смер Б - у улици Бранка Ћопића испред кућног броја 42.“

У тачки 2. НАСЕЉЕНО МЕСТО ИНЂИЈА, после подтачке 21. додаје се подтачка 22. која гласи:

„22. „МБ Транс“

Смер А - у Североисточној радној зони бб код МБ Транса.

Смер Б - у Североисточној радној зони бб код МБ Транса.“

**Члан 2.**

Ова одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број: 344-144/2019-I Председник**

**Датум: 13. септембра 2019. године**

**Инђија Милан Предојевић**

**ОБРАЗЛОЖЕЊЕ**

Правни основ за доношење Одлуке о изменама и допунама Одлуке о одређивању аутобуских стајалишта за градски и приградски превоз путника на територији општине Инђија садржан је у члану 60. став 1. Закона о превозу путника у друмском саобраћају („Службени гласник РС“, број 68/15, 41/18, 44/18-др. закон, 83/18 и 31/19), члану 15. став 1. Одлуке о јавном превозу путника на територији општине Инђија ( „Службени лист општине Инђија“, број 26/17) и члану 40. став 1. тачка 7. Статута општине Инђија (“Службени лист општине Инђија“, број 5/19).

Чланом 60. став 1. Закон о превозу путника у друмском сабраћају прописано је да орган јединице локалне самоуправе, својом одлуком одређује стајалишта која могу да се користе за одређену врсту линијског превоза, која се објављује у службеном гласилу јединице локалне самоуправе.

Чланом 15. став 1. Одлуке о јавном превозу путника на територији општине Инђија прописана је надлежности Скупштине општине да одређује стајалиште за јавни превоз на територији општине Инђија.

Чланом 40. став 1. тачка 7. Статута општине Инђија прописана је надлежност Скупштине општине да доноси прописе и друге опште акте.

Изради Одлуке о изменама и допунама Одлуке о одређивању аутобуских стајалишта за градски и приградски превоз путника на територији општине Инђија приступило се из разлога што су се након изградње нових улица у Инђији стекли услови за измену трасе линија јавног превоза.

Имајућу и виду напред наведено предлаже се Скупштини општине Инђија да усвоји Одлуку о изменама и допунама Одлуке одређивању аутобуских стајалишта за градски и приградски превоз на територији општине Инђија, у тексту како је дат у материјалу.

Одељење за правне и скупштинске послове и

Одељење за привреду и инвестиције